Diari Oficial de la Generalitat Valenciana


Sumari del DOGV 9831, del 18-04-2024 (2024/2945)

Anunci del tràmit d'informació pública del projecte d'orde de la Conselleria d'Innovació, Indústria, Comerç i Turisme, per la qual es modifica parcialment l'Orde 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9831

Data del DOGV
:   18-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/2945


Data del document
:   05-04-2024

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * Institut Valencià de Competitivitat Empresarial

Anunci del tràmit d'informació pública del projecte d'orde de la Conselleria d'Innovació, Indústria, Comerç i Turisme, per la qual es modifica parcialment l'Orde 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial. [2024/2945]  
  
  
De conformitat amb el que s'establix en els articles 14 i 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, una vegada redactat el text del projecte, es durà a terme el tràmit d'informació pública, que tindrà per objecte donar audiència a tota la ciutadania per a arreplegar les seues aportacions.  
Així mateix, de conformitat amb el que es disposa en l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, tots els tràmits d'este procediment seran evacuats per via d'urgència, atesa la seua especial naturalesa.  
A este efecte complir amb la normativa referenciada, s'anuncia l'obertura del tràmit d'informació pública en relació amb la iniciativa d'elaboració de projecte d'orde de la Conselleria d'Innovació, Indústria, Comerç i Turisme per la qual s'establixen les bases reguladores per a la concessió d'ajudes per l'Institut Valencià de Competitivitat Empresarial (IVACE) per a impulsar la internacionalització empresarial, durant un termini de deu dies naturals, comptat a partir de l'endemà de la publicació del present anunci en el Diari Oficial de la Generalitat Valenciana.  
  
El projecte normatiu pot consultar-se en el web de l'IVACE, en l'enllaç https://goo.su/W7Lzu, així com en el portal de participació ciutadana de la Generalitat GVA Participa, apartat «Legislació col·laborativa», en l'enllaç https://gvaparticipa.gva.es/legislation/processes. Les al·legacions, els suggeriments o les observacions que es referisquen al projecte, efectuats per les persones o entitats que s'hi consideren interessades, s'han de fer dins del termini esmentat abans a través del portal de participació ciutadana o de l'adreça de correu electrònic departamento ghiqdxuf@auhef.zvs.nr, amb l'assumpte «Al·legacions al projecte d'orde per a impulsar la internacionalització empresarial», sense perjuí del que preveu l'article 16 de la Llei 39/2015, d'1 d'octubre, del procediment administratiu comú de les administracions públiques.  
Per a l'adequada interpretació, valoració i, si és el cas, incorporació de les aportacions, s'ha d'especificar l'article i l'apartat del projecte al qual es referixen, la modificació que es proposa i les raons en les quals se sustenta; podrà, igualment, acompanyar-se una proposta de redacció alternativa.  
  
València, 5 d'abril de 2024.- La directora general d'Emprenedoria i Internacionalització i directora adjunta de l'IVACE: Ester Olivas Cáceres.